**LĒMUMS**

LIEPĀJĀ

|  |  |  |
| --- | --- | --- |
| 2020.gada 20.februārī |  Nr.69/3(prot. Nr.3, 33.§) | Nr.233  |

Par zemesgabala, Bāriņu ielas, blakus

nekustamajam īpašumam Bāriņu ielā 29B,

daļas, nomas līguma termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.1.apakšpunktu, izskatot [..], kā dzīvojamās mājas Bāriņu ielā 29B dzīvokļu īpašnieku pilnvarotās personas, 2020.gada 9.janvāra iesniegumu, zemes nomas līgumu, kas 2015.gada 12.martā noslēgts starp Liepājas pilsētas pašvaldību un [..], Liepājas pilsētas pašvaldības Nekustamo īpašumu jautājumu konsultatīvās komisijas 2020.gada 13.janvāra priekšlikumu (sēdes protokols Nr.1) un Liepājas pilsētas domes pastāvīgās Pilsētas attīstības komitejas 2020.gada 13.februāra lēmumu (sēdes protokols Nr.2), LIEPĀJAS PILSĒTAS DOME

N O L E M J :

1. Pagarināt [..], kā dzīvojamās mājas Bāriņu ielā 29B dzīvokļu īpašnieku pilnvarotai personai, līguma par zemesgabala, Bāriņu ielas (kadastra apzīmējums 1700 033 0269) Liepājā daļas 150 kv.m platībā, iznomāšanu termiņu uz laiku līdz 2025.gada 11.martam nekustamā īpašuma Bāriņu ielā 29B apsaimniekošanai.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2015.gada 12.martā noslēgtajā zemes nomas līgumā par zemesgabala, Bāriņu ielas (kadastra apzīmējums 1700 033 0269), blakus nekustamajam īpašumam Bāriņu ielā 29B, daļas, iznomāšanu grozījumu un izteikt līguma 2.sadaļu "LĪGUMA TERMIŅŠ" šādā redakcijā:

"Līgums stājas spēkā ar abpusējas parakstīšanas dienu un ir spēkā līdz 2025.gada 11.martam".

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līguma grozījumu, kā arī bez atsevišķa Liepājas pilsētas domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja [..] vainas dēļ grozījums 2015.gada 12.martā noslēgtajā zemes nomas līgumā par zemesgabala, Bāriņu ielas daļas, nomu netiek noslēgts viena mēneša laikā no lēmuma pieņemšanas dienas, zemesgabala daļa atbrīvojama.

5. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Nekustamā īpašuma pārvaldei, nomniekam |